Aarhuus Stifts-Tidende, 1839-12-13
Kjøbenhavn, den 8de Decbr. Det glæder os at kunne meddele vore Læsere den saare vigtige Nyhed, at Hs. Majestæt, vor nuregjerende Konge, i eet af sine Svar paa de fra Antoriteternes Side indbragte Lykønskningsadresser har yttret at Reguleringen af vort Finantsvæsen skulde være en af de første og væsentligste Gjenstande for hans Regent-Omhu hvorhos han ogsaa har stadfæstet denne sin Yttring ved at meddele Finantsdeputationen Ordre til uopholdeligt at indkomme med Finantsregnsk. for 1838. (Kp.,- Ved en Deputation, bestaaende af dHrr. Orla Lehmann (Ordfører), Carl Ploug, D. G. Monrad, Hother Hage og W. Andersen, er der endvidere bleven overrækket Hs. M. Kongen en Adresse fra 250 akademiske Borgere, hvilken Adresse var saalydende: Allernaadigste Konge, Vi Undertegnede, D. M. troe, hengivne Undersaatter, akad. Borgere ved Khvns. Universitet, have med dybtbevæget Sind modtaget det alvorsfulde Budskab, at De ved Kong Frederik den Sjettes Død nu har besteget Deres Fædres Throne. Vi frembære for Deres Majestæt vor ærefrygtsfulde Lykønskning til den følgerige Begivenhed, der har lagt et heelt Folks Velfærd i Deres Haand. Med aabent Øie og levende Kjærlighed til Alt, hvad der er Godt og Skjønt, har Deres Majestæt stedse været en trofast Dyrker og nidkjær Beskytter af Videnskab og Kunst. Intet Under derfor om Danmarks studerende Ungdom skulde være blandt de Første, der med glad Forventning hilse det nye Regimente, som under Deres Majestæts indsigtsfulde Forsorg lover Danmark en kraftfuld og frugtbringende Udvikling af alle Livets høiere Goder, en af de vigtigste Betingelser for de ideelle Jnteressers friske og frodige Liv er Trykkefriheden, den mægtigste Støtte for Folkenes Oplysning, Frihed og Dyd. Deres Majestæts oplyste og frisindede Charakteer er os Borgen for, at den vil vorde befriet for alle de trykkende Baand, som nu hæmme dens gavnlige Virksomhed. Denne Deres Majestæts Charakteer borger os for, at Frihed i alle gode Kræfters Udvikling, Frihed, navnligen ogsaa i Ordningen af de store Samfundsforhold, hvori enhver enkelt Stræden hviler, og hvoraf alt høiere Opsving og aandig Fremgang er betinget, i Dem vil finde en kraftig Befordrer. Vel tør vi ikke tiltroe os selv nogen dyb Jndsigt i Staternes Forhold; men det vide vi dog, at vort elskede, af saa mange Ulykker haardt hjemsøgte Fædreland, kun ved en kraftig Gjenfødelse kan vinde den Ære, Frihed og Velfærd, hvortil Folkets rettelstende og trofaste Charakteer, dets Oplysning og hele historiske Udvikling giver det saa retfærdig Adkomst. Det er derfor med de gladeste Forventninger vi dvæle ved den Bevidsthed, at Deres Majestæt, selv en Søn af den nye Tid, forstaaer dennes Krav, at De ved omfattende Studier, ved grundigt Kjendskab til fremmede Landes Jnstitutioner, og ved Omgang med Samtidens meest udmærkede Mænd, har forberedet hos Dem selv det store Gjenføddelsens Værk, hvis lykkelige Fuldførelse vil bringe Velsignelse og evig Jhukommelse over Deres Navn. Deres Majestæt har forlængst givet Verden et usigeligt Pant paa den Aand, der vil bessæle Deres Regjering, ved at skjænke et elsket Broderfolk, der i Aandskultur visselig ikke stod over os Danske, den Forfatning, der har kaldt dets slumrende Kræfter tillive og i Historiens Aarbøger beredt Deres Majestæt, en Hæder, som det nu er givet Dem paa den herligste Maade at stadfæste. Deres Majestæts Forgænger i Regjeringen har, ved faderligen at drage Omsorg for Folkets Dannelse og ved at indføre repræsentative Former, der vistnok vare et betydningsfuldt Udviklingsled, ført Danmark Tidens Oplysning imøde. Det er den berømte norske Forfatnings Skaber, paa hvem Danmark, paa hvem hele den civiliserede Verden henvender sit Øie med den forventningsfulde Tillid, at alt dette vil vorde fuldbyrdet til Ære og Glæde for Deres Majestæt, til Frelse og Velsignelse for Deres Folk. Naar saaledes de ydre Forhold, der hæmmende eller befordrende indvirke paa og betinge Aandens fremskridende Udvikling, ogsaa hos os bringes i stedse fuldkomnere Samklang med Tidens Fordringer og Folkets Cultur, saa vil den til høiere Liv vakte Nationalaand udfolde en Riigdom og Skjønhed, som ogsaa i Henseende til Videnskab, Kunst og Religion ville gjøre Deres Majestæts Regjering til en af Danmarks lykkeligste og hæderligste Epokker. Dertil skjænke Kongernes og Folkenes himmelske Herre Deres Majestæt sin Naades, Fylde, en lang og lykkelig Regjering, paa det at de maa vorde Vidne til de rige Frugter af hvad De vil gjøre for et trofast og taknemmeligt Folk.